ประกาศคณะกรรมการกํากับตลาดทุนที่ ทจ. 32/2551เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน อาศัยอํานาจตามความในมาตรา 16/6 และมาตรา 89/27 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 และมาตรา 41(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 15 ธันวาคม พ.ศ. 2551 เป็นต้นไปข้อ ๒ ในประกาศนี้(1) คําว่า "บริษัทจดทะเบียน" "บริษัทย่อย" "ผู้ที่เกี่ยวข้อง" "แบบแสดงรายการข้อมูล" และ "ข้อมูลอิเล็กทรอนิกส์" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์(2) "หลักทรัพย์" หมายความว่า หุ้น และหลักทรัพย์แปลงสภาพ (3) "หลักทรัพย์แปลงสภาพ" หมายความว่า หุ้นกู้แปลงสภาพ และใบสําคัญแสดงสิทธิที่จะซื้อหุ้น (4) "กรรมการ" หมายความว่า กรรมการของบริษัทที่ออกหลักทรัพย์หรือบริษัทย่อย (5) "พนักงาน" หมายความว่า ผู้ซึ่งตกลงทํางานให้แก่บริษัทที่ออกหลักทรัพย์หรือบริษัทย่อย เนื่องจากการจ้างแรงงาน โดยได้รับเงินเดือน ค่าจ้าง หรือสิ่งของอื่นใดเป็นการตอบแทนการทํางาน (6) "ผู้รับช่วงซื้อหลักทรัพย์" หมายความว่า บุคคลใด ๆ ซึ่งซื้อหลักทรัพย์ของบริษัทที่ออกหลักทรัพย์ โดยมีข้อผูกพันไม่ว่าโดยชัดแจ้งหรือโดยปริยายที่จะนําหลักทรัพย์นั้นไปเสนอขายต่อกรรมการหรือพนักงานอีกทอดหนึ่ง (7) "การเสนอขายหลักทรัพย์ที่ออกใหม่ในราคาต่ํา" หมายความว่า การเสนอขายหลักทรัพย์ที่ออกใหม่โดยกําหนดราคาเสนอขายหลักทรัพย์ที่มีลักษณะเข้าข่ายเป็นการเสนอขายหุ้น ที่ออกใหม่ในราคาต่ํา (8) "การเสนอขายหุ้นที่ออกใหม่ในราคาต่ํา" หมายความว่า การเสนอขายหุ้นที่ออกใหม่ โดยกําหนดราคาเสนอขายไว้ต่ํากว่าร้อยละเก้าสิบของราคาตลาด โดยมีราคาตลาดและราคาเสนอขายเป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ที่เกี่ยวกับการคํานวณราคาเสนอขายหลักทรัพย์และการกําหนดราคาตลาดเพื่อการพิจารณาการเสนอขายหุ้นที่ออกใหม่ในราคาต่ํา (9) "ตลาดหลักทรัพย์" หมายความว่า ตลาดหลักทรัพย์แห่งประเทศไทยหมวด ๑ การอนุญาต ข้อ ๓ ประกาศนี้ให้ใช้บังคับกับการเสนอขายหลักทรัพย์ที่ออกใหม่ต่อกรรมการหรือพนักงานโดยบริษัทดังต่อไปนี้ ไม่ว่าจะเป็นการเสนอขายหลักทรัพย์ต่อกรรมการหรือพนักงานโดยตรง หรือเสนอขายผ่านผู้รับช่วงซื้อหลักทรัพย์ หรือเสนอขายต่อบุคคลใด เพื่อให้กรรมการหรือพนักงานได้รับประโยชน์จากหลักทรัพย์ที่เสนอขายนั้นในที่สุด (1) บริษัทจดทะเบียน (2) บริษัทมหาชนจํากัดที่จัดตั้งขึ้นตามกฎหมายไทยและมีหน้าที่ตามมาตรา 56 ไม่ว่าหน้าที่นั้นจะเกิดจากการเสนอขายหุ้นโดยบริษัทมหาชนจํากัดเองหรือโดยผู้ถือหุ้นของบริษัทมหาชนจํากัดก็ตาม (3) บริษัทมหาชนจํากัดที่บริษัทตาม (1) หรือ (2) ถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัท (4) บริษัทมหาชนจํากัดที่จัดตั้งขึ้นตามกฎหมายไทยในกรณีอื่นใดที่มิใช่กรณีตาม (1) (2) หรือ (3)ข้อ ๔ ให้บริษัทตามข้อ 3 สามารถเสนอขายหลักทรัพย์ที่ออกใหม่แก่กรรมการหรือพนักงานได้ โดยถือว่าได้รับอนุญาตจากสํานักงานแล้ว และให้บริษัทที่ได้รับอนุญาตปฏิบัติตามเงื่อนไขภายหลังการอนุญาตตามที่กําหนดไว้ในหมวด 2 เว้นแต่เป็นการเสนอขายหลักทรัพย์แปลงสภาพที่ออกใหม่โดยบริษัทตามข้อ 3(4) จะถือว่าบริษัทดังกล่าวได้รับอนุญาตจากสํานักงานต่อเมื่อได้ดําเนินการจดข้อจํากัดการโอนหลักทรัพย์แปลงสภาพนั้นกับสํานักงานซึ่งมีข้อความที่แสดงว่าบริษัทจะไม่รับจดทะเบียนการโอนหลักทรัพย์แปลงสภาพไม่ว่าทอดใด ๆ หากการโอนดังกล่าวจะทําให้หลักทรัพย์แปลงสภาพที่เสนอขายในครั้งนั้นไม่สามารถจํากัดผู้ถือหลักทรัพย์ไว้ในกลุ่มบุคคลที่เป็นกรรมการหรือพนักงานของบริษัทได้ เว้นแต่เป็นการโอนทางมรดก ทั้งนี้ ให้ถือว่าสํานักงานรับจดข้อจํากัดการโอนดังกล่าวในวันที่สํานักงานได้รับการแสดงเจตนาจดข้อจํากัดการโอนที่มีข้อความดังกล่าวแล้ว ในกรณีเป็นการเสนอขายหลักทรัพย์แปลงสภาพที่ออกใหม่ ให้ถือว่าบริษัทตามข้อ 3 ได้รับอนุญาตให้เสนอขายหุ้นเพื่อรองรับหลักทรัพย์แปลงสภาพนั้นด้วยในกรณีเป็นการเสนอขายหลักทรัพย์ประเภทหุ้นกู้แปลงสภาพที่ออกใหม่ที่จัดให้มีผู้แทนผู้ถือหุ้นกู้ ให้ถือว่าบริษัทที่ได้รับอนุญาต ได้รับความเห็นชอบจากสํานักงานให้แต่งตั้งบุคคลที่บริษัทจะแต่งตั้งเป็นผู้แทนผู้ถือหุ้นกู้แล้วด้วยหมวด ๒ เงื่อนไขภายหลังการอนุญาต ข้อ ๕ ในกรณีบริษัทตามข้อ 3(1) (2) หรือ (3) เสนอขายหลักทรัพย์ต่อกรรมการหรือพนักงาน หากเป็นหลักทรัพย์ที่เหลือจากการเสนอขายต่อผู้ถือหุ้นของบริษัทตามสัดส่วนการถือหุ้น และการเสนอขายหลักทรัพย์เป็นไปตามหลักเกณฑ์ดังต่อไปนี้ ให้บริษัทดังกล่าวปฏิบัติตามเงื่อนไขเฉพาะที่กําหนดไว้ในส่วนที่ 7 และส่วนที่ 8 เท่านั้น (1) ที่ประชุมผู้ถือหุ้นมีมติไว้อย่างชัดแจ้งในคราวที่มีมติให้เสนอขายหลักทรัพย์ดังกล่าวต่อผู้ถือหุ้นตามสัดส่วนการถือหุ้นว่า ให้เสนอขายหลักทรัพย์ที่เหลือนั้นต่อกรรมการหรือพนักงานได้ (2) ในกรณีการเสนอขายหลักทรัพย์ตาม (1) ต่อกรรมการ ต้องมีการระบุรายชื่อกรรมการทุกรายที่จะได้รับจัดสรรหลักทรัพย์ หลักเกณฑ์การจัดสรรหลักทรัพย์ในส่วนที่เหลือนั้นให้แก่กรรมการ หรือจํานวนหลักทรัพย์สูงสุดที่อาจจัดสรรให้กรรมการแต่ละรายไว้ในมติที่ประชุมผู้ถือหุ้นอย่างชัดเจน (3) หลักทรัพย์ที่เสนอขายต่อกรรมการหรือพนักงานตาม (1) ต้องมีราคาเสนอขายรวมทั้งข้อกําหนดและเงื่อนไขของหลักทรัพย์ ที่ไม่ดีไปกว่าการเสนอขายต่อผู้ถือหุ้นในคราวนั้น ในกรณีที่การเสนอขายหลักทรัพย์ตามวรรคหนึ่งเป็นการเสนอขายหลักทรัพย์ที่ออกใหม่ในราคาต่ํา ให้บริษัทตามข้อ 3(1) (2) หรือ (3) ปฏิบัติตามเงื่อนไขดังต่อไปนี้ก่อนการเสนอขายหลักทรัพย์นั้นด้วย 1. (1)เรียกประชุมผู้ถือหุ้นเพื่อขอมติที่ประชุมผู้ถือหุ้นให้บริษัทเสนอขายหลักทรัพย์ที่ออกใหม่ในราคาต่ํา โดยบริษัทจัดส่งหนังสือนัดประชุมถึงผู้ถือหุ้นล่วงหน้าอย่างน้อยสิบสี่วันก่อนวันประชุม2. (2) หนังสือนัดประชุมตาม (1) มีข้อมูลอันเป็นสาระสําคัญต่อการตัดสินใจของผู้ถือหุ้นซึ่งอย่างน้อยต้องมีรายละเอียดตามที่กําหนดไว้ดังต่อไปนี้ (ก) วัตถุประสงค์และความจําเป็นในการเสนอขายหลักทรัพย์ที่ออกใหม่ในราคาต่ํา และรายการตามที่กําหนดไว้ในข้อ 8(2) (ข) (ง) และ (ช) โดยอนุโลม (ข) สิทธิของผู้ถือหุ้นในการคัดค้านการเสนอขายหลักทรัพย์ตาม (4) (ค) ความเห็นของคณะกรรมการบริษัทที่แสดงถึงความจําเป็นในการเสนอขายหลักทรัพย์ที่ออกใหม่ในราคาต่ํา โดยอธิบายถึงความคุ้มค่าของประโยชน์ที่บริษัทจะได้รับเปรียบเทียบกับส่วนต่างของราคาเสนอขายกับราคาตลาดที่บริษัทต้องสูญเสียไป รวมทั้งความเหมาะสมและเหตุผลของราคาตลาดที่ใช้ และการกําหนดราคาเสนอขายดังกล่าว (3) จัดส่งหนังสือมอบฉันทะไปพร้อมกับหนังสือนัดประชุมผู้ถือหุ้น โดยมีการแสดงรายละเอียดเกี่ยวกับกรรมการอิสระอย่างน้อยหนึ่งรายที่ผู้ถือหุ้นซึ่งไม่สามารถเข้าประชุมและใช้สิทธิออกเสียงด้วยตนเองสามารถมอบฉันทะให้เป็นผู้ใช้สิทธิแทนผู้ถือหุ้นได้ และในกรณีที่กรรมการอิสระดังกล่าวเป็นบุคคลที่อาจได้รับการจัดสรรหลักทรัพย์ที่ขออนุมัติ ให้แสดงส่วนได้เสียพิเศษของกรรมการอิสระดังกล่าวด้วย(4) ได้รับมติจากที่ประชุมผู้ถือหุ้นอนุมัติการเสนอขายหลักทรัพย์ที่ออกใหม่ในราคาต่ําด้วยคะแนนเสียงไม่น้อยกว่าสามในสี่ของจํานวนเสียงทั้งหมดของผู้ถือหุ้นที่มาประชุมและมีสิทธิออกเสียง และไม่มีผู้ถือหุ้นรวมกันตั้งแต่ร้อยละสิบของจํานวนเสียงทั้งหมดของผู้ถือหุ้นที่มาประชุมและออกเสียงคัดค้านการเสนอขายหลักทรัพย์นั้นข้อ ๖ ในกรณีเป็นการเสนอขายหลักทรัพย์ที่ออกใหม่ต่อกรรมการหรือพนักงานตามแผนฟื้นฟูกิจการตามกฎหมายว่าด้วยล้มละลายซึ่งศาลเห็นชอบด้วยแผนนั้นแล้ว ให้บริษัทที่ได้รับอนุญาตดังกล่าวได้รับยกเว้นไม่ต้องปฏิบัติตามเงื่อนไขที่กําหนดเกี่ยวกับการเรียกประชุมผู้ถือหุ้น หนังสือนัดประชุมผู้ถือหุ้น มติที่ประชุมผู้ถือหุ้น และความเห็นของคณะกรรมการพิจารณาค่าตอบแทนตามที่กําหนดในหมวดนี้ ทั้งนี้ ให้บริษัทเสนอขายหลักทรัพย์ที่ออกใหม่ให้แล้วเสร็จภายในระยะเวลาที่แผนฟื้นฟูกิจการกําหนด การเสนอขายหลักทรัพย์ที่ออกใหม่ต่อกรรมการหรือพนักงานในกรณีใด ที่บริษัทที่ได้รับอนุญาตขอผ่อนผันการปฏิบัติตามเงื่อนไขภายหลังการอนุญาตต่อสํานักงาน หากบริษัทที่ได้รับอนุญาตสามารถแสดงได้ว่าเข้าลักษณะอย่างใดอย่างหนึ่งดังต่อไปนี้ สํานักงานอาจผ่อนผันให้บริษัทดังกล่าวไม่ต้องปฏิบัติตามเงื่อนไขภายหลังการอนุญาตที่กําหนดไว้ในหมวดนี้ โดยอาจกําหนดเงื่อนไขให้บริษัทที่ได้รับอนุญาตต้องปฏิบัติหรืองดเว้นการปฏิบัติอย่างหนึ่งอย่างใดด้วยก็ได้(1) ประโยชน์ที่จะได้จากการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันให้ ไม่คุ้มค่ากับต้นทุนของบริษัทที่ได้รับอนุญาตในการปฏิบัติ และมีข้อเท็จจริงที่ชัดเจนซึ่งทําให้พิจารณาได้ว่าเงื่อนไขดังกล่าว ไม่มีนัยสําคัญสําหรับการเสนอขายหลักทรัพย์ในกรณีนั้น(2) บริษัทที่ได้รับอนุญาตมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามเงื่อนไขที่จะผ่อนผัน(3) บริษัทที่ได้รับอนุญาตมีมาตรการอื่นที่เพียงพอ และสามารถทดแทนการปฏิบัติให้เป็นไปตามเงื่อนไขที่จะผ่อนผันข้อ ๗ การเสนอขายหลักทรัพย์ต้องดําเนินการภายในระยะเวลาและตามหลักเกณฑ์ดังต่อไปนี้ (1) การเสนอขายหลักทรัพย์ที่ได้รับอนุญาตตามประกาศนี้ ให้เสนอขายให้แล้วเสร็จภายในหนึ่งปีนับแต่วันที่ที่ประชุมผู้ถือหุ้นของบริษัทมีมติอนุมัติให้บริษัทเสนอขายหลักทรัพย์ต่อกรรมการหรือพนักงาน (2) การเสนอขายตามโครงการต่อเนื่อง หลักทรัพย์ในโครงการต้องเป็นหุ้นเท่านั้น โดยให้เสนอขายครั้งแรกภายในหนึ่งปีนับแต่วันที่ที่ประชุมผู้ถือหุ้นของบริษัทมีมติอนุมัติให้บริษัทเสนอขายหลักทรัพย์ต่อกรรมการหรือพนักงานและให้เสนอขายให้แล้วเสร็จภายในอายุโครงการ ซึ่งต้องไม่เกินห้าปี (3) การเสนอขายหลักทรัพย์แปลงสภาพ อายุของหลักทรัพย์แปลงสภาพนั้นต้องไม่เกินห้าปี และต้องเสนอขายหุ้นเพื่อรองรับหลักทรัพย์แปลงสภาพให้แล้วเสร็จตามอายุของหลักทรัพย์แปลงสภาพนั้นส่วน ๑ การเรียกประชุม หนังสือนัดประชุม และมติที่ประชุมผู้ถือหุ้น ข้อ ๘ ในการเรียกประชุมผู้ถือหุ้นเพื่อขออนุมัติการออกหลักทรัพย์เสนอขายต่อกรรมการหรือพนักงาน ให้บริษัทตามข้อ 3(1) หรือ (2) ดําเนินการเกี่ยวกับการนัดประชุมดังต่อไปนี้ (1) จัดส่งหนังสือนัดประชุมถึงผู้ถือหุ้นล่วงหน้าอย่างน้อยสิบสี่วันก่อนวันประชุม (2) หนังสือนัดประชุมที่จัดส่งให้แก่ผู้ถือหุ้นต้องมีข้อมูลอันเป็นสาระสําคัญต่อการตัดสินใจของผู้ถือหุ้นและอย่างน้อยต้องมีรายละเอียดดังต่อไปนี้ (ก) วัตถุประสงค์และความจําเป็นในการเสนอขายหลักทรัพย์ต่อกรรมการหรือพนักงาน (ข) รายละเอียดเกี่ยวกับหลักทรัพย์ที่ออกในเรื่อง ประเภท อายุ (ถ้ามี) จํานวนมูลค่าการเสนอขาย ราคาเสนอขาย อัตราดอกเบี้ย (ถ้ามี) ราคาหรืออัตราการใช้สิทธิตามหลักทรัพย์แปลงสภาพ (ถ้ามี) ราคาตลาดที่ใช้เปรียบเทียบกับราคาเสนอขายและวิธีการคํานวณ รวมทั้งที่มา เหตุผล และความเหมาะสมของการกําหนดราคาเสนอขายและราคาตลาดดังกล่าว ทั้งนี้ หลักทรัพย์ที่จะเสนอขายต่อกรรมการต้องมีราคาเสนอขาย รวมทั้งข้อกําหนดและเงื่อนไขของหลักทรัพย์ ที่ไม่ดีไปกว่าหลักทรัพย์ที่จะเสนอขายต่อพนักงาน ในกรณีที่ไม่สามารถระบุราคาเสนอขาย อัตราดอกเบี้ย หรือราคาการใช้สิทธิตามหลักทรัพย์แปลงสภาพ เป็นตัวเลขที่แน่นอน ให้ระบุเป็นสัดส่วนโดยอิงราคาหรืออัตราดอกเบี้ยในตลาดที่อ้างอิงได้ โดยต้องระบุส่วนลดสูงสุดที่แน่นอนด้วย (ค) รายชื่อกรรมการทุกรายที่จะได้รับจัดสรรหลักทรัพย์ที่ขออนุมัติไม่ว่าจํานวนเท่าใด และรายชื่อพนักงานทุกรายที่จะได้รับจัดสรรหลักทรัพย์เกินกว่าร้อยละห้าของจํานวนหลักทรัพย์ทั้งหมดที่ขออนุมัติ รวมทั้งจํานวนหลักทรัพย์ที่กรรมการและพนักงานดังกล่าวแต่ละรายจะได้รับการจัดสรร เว้นแต่เป็นการเสนอขายหุ้นต่อกรรมการหรือพนักงานเป็นโครงการต่อเนื่องที่มีลักษณะตามที่กําหนดไว้ใน (3) (ง) ผลกระทบที่จะมีต่อผู้ถือหุ้นจากการเสนอขายหลักทรัพย์ที่ขออนุมัติในครั้งนี้ โดยอย่างน้อยให้ระบุผลกระทบต่อราคาตลาดของหุ้น (price dilution) เมื่อมีการใช้สิทธิซื้อหุ้นของกรรมการหรือพนักงาน และผลกระทบต่อส่วนแบ่งกําไรหรือสิทธิออกเสียงของผู้ถือหุ้นเดิม (control dilution) (จ) หลักเกณฑ์ เงื่อนไข และวิธีการในการขายหลักทรัพย์ที่ออก เช่น หลักเกณฑ์ในการจัดสรร วิธีการเสนอขายผ่านบุคคลอื่น และรายชื่อบุคคลดังกล่าว (ถ้ามี) คุณสมบัติของกรรมการหรืพนักงานที่มีสิทธิจะซื้อหลักทรัพย์ที่ออก เป็นต้น6. สิทธิของผู้ถือหุ้นในการคัดค้านการเสนอขายหลักทรัพย์ต่อกรรมการหรือพนักงานตามข้อ 9 ข้อ 10(2) หรือข้อ 12(3) แล้วแต่กรณี (ช) ข้อมูลอื่นใดตามที่สํานักงานประกาศกําหนด (3) ในกรณีที่เป็นการเสนอขายหุ้นต่อกรรมการหรือพนักงานเป็นโครงการต่อเนื่องและไม่สามารถระบุข้อมูลตาม (2)(ค) รวมทั้งจํานวนหุ้นที่กรรมการหรือพนักงานได้รับการจัดสรรได้ในปีแรกที่ขออนุมัติโครงการ ให้บริษัทส่งหนังสือนัดประชุมและจัดให้มีการประชุมผู้ถือหุ้น โดยต้องระบุข้อมูลดังกล่าวให้ผู้ถือหุ้นทราบ และปฏิบัติตามเงื่อนไขที่กําหนดเกี่ยวกับการเรียกประชุมผู้ถือหุ้น หนังสือนัดประชุมผู้ถือหุ้นและมติที่ประชุมผู้ถือหุ้นตามที่กําหนดไว้ในส่วนนี้และส่วนที่ 2 ก่อนดําเนินการจัดสรรหุ้น (4) จัดส่งหนังสือมอบฉันทะไปพร้อมกับหนังสือนัดประชุมผู้ถือหุ้น โดยมีการแสดงรายละเอียดเกี่ยวกับกรรมการอิสระอย่างน้อยหนึ่งรายที่ผู้ถือหุ้นซึ่งไม่สามารถเข้าประชุมและใช้สิทธิออกเสียงด้วยตนเองสามารถมอบฉันทะให้เป็นผู้ใช้สิทธิแทนผู้ถือหุ้นได้ และในกรณีที่กรรมการอิสระดังกล่าวเป็นบุคคลที่อาจได้รับการจัดสรรหลักทรัพย์ที่ขออนุมัติ ให้แสดงส่วนได้เสียพิเศษของกรรมการอิสระดังกล่าวด้วย ส่วน ๒ เงื่อนไขเพิ่มเติมสําหรับการเสนอขายหลักทรัพย์เกินกว่าร้อยละห้าของจํานวนหุ้นที่มีสิทธิออกเสียงทั้งหมดและเข้าข่ายเป็นการเสนอขายหลักทรัพย์ที่ออกใหม่ในราคาต่ํา ข้อ ๑๐ ในกรณีจํานวนหุ้นและหุ้นที่จะจัดไว้เพื่อรองรับการใช้สิทธิตามหลักทรัพย์แปลงสภาพที่จะเสนอขายต่อกรรมการหรือพนักงาน เกินกว่าร้อยละห้าของจํานวนหุ้นที่มีสิทธิออกเสียงทั้งหมด ณ วันที่ที่ประชุมผู้ถือหุ้นมีมติอนุมัติให้เสนอขายหลักทรัพย์ต่อกรรมการหรือพนักงาน และกําหนดราคาเสนอขายหลักทรัพย์ที่ออกใหม่ในราคาต่ํา บริษัทตามข้อ 3(1) หรือ (2) ต้องปฏิบัติตามเงื่อนไขเพิ่มเติมดังต่อไปนี้ด้วย (1) ในหนังสือนัดประชุมผู้ถือหุ้นต้องแสดงรายละเอียดของข้อมูลเพิ่มเติมอย่างน้อยในเรื่องดังต่อไปนี้ (ก) เหตุผลหรือที่มาของการกําหนดจํานวนหลักทรัพย์ที่จะเสนอขายเกินกว่าร้อยละห้าของจํานวนหุ้นที่มีสิทธิออกเสียงทั้งหมดและการกําหนดราคาเสนอขายหลักทรัพย์ที่ออกใหม่ในราคาต่ํา (ข) ความจําเป็นของการเสนอขายหลักทรัพย์ต่อกรรมการหรือพนักงานโดยกําหนดจํานวนหลักทรัพย์ที่จะเสนอขายเกินกว่าร้อยละห้าของจํานวนหุ้นที่มีสิทธิออกเสียงทั้งหมดและกําหนดราคาเสนอขายหลักทรัพย์ที่ออกใหม่ในราคาต่ํา ต่อการดํารงอยู่ของบริษัท หรือความคุ้มค่าของประโยชน์ที่บริษัทจะได้รับเมื่อเทียบกับผลประโยชน์ที่กรรมการหรือพนักงานจะได้รับจากการเสนอขายหลักทรัพย์ดังกล่าว (2) ได้รับมติของที่ประชุมผู้ถือหุ้นที่อนุมัติการเสนอขายหลักทรัพย์ที่ออกใหม่ในราคาต่ําต่อกรรมการหรือพนักงานเกินกว่าร้อยละห้าของจํานวนหุ้นที่มีสิทธิออกเสียงทั้งหมด ด้วยคะแนนเสียงไม่น้อยกว่าสามในสี่ของจํานวนเสียงทั้งหมดของผู้ถือหุ้นที่มาประชุมและมีสิทธิออกเสียง และไม่มีผู้ถือหุ้นซึ่งถือหุ้นรวมกันเกินกว่าร้อยละห้าของจํานวนเสียงทั้งหมดของผู้ถือหุ้นที่มาประชุมและออกเสียงคัดค้านการเสนอขายหลักทรัพย์นั้นข้อ ๑๑ การคํานวณจํานวนหุ้นที่เสนอขายต่อกรรมการหรือพนักงานตามส่วนนี้ ให้นําจํานวนหุ้นดังต่อไปนี้มารวมกัน (1) หุ้นและหุ้นที่จัดไว้เพื่อรองรับการใช้สิทธิตามหลักทรัพย์แปลงสภาพที่เสนอขายในครั้งนี้ (2) หุ้นและหุ้นที่จัดไว้เพื่อรองรับการใช้สิทธิตามหลักทรัพย์แปลงสภาพ ที่บริษัทเสนอขายต่อกรรมการหรือพนักงานโดยตรง หรือโดยผ่านผู้รับช่วงซื้อหลักทรัพย์ หรือเสนอขายต่อบุคคลใดเพื่อให้กรรมการหรือพนักงานได้รับประโยชน์จากหลักทรัพย์ที่เสนอขายนั้นในที่สุด ในระยะห้าปีย้อนหลังก่อนการเสนอขายในครั้งนี้ ทั้งนี้ เฉพาะที่เสนอขายโดยมีส่วนลดจากราคาตลาดก่อนประกาศนี้มีผลใช้บังคับ และที่เป็นการเสนอขายหุ้นที่ออกใหม่ในราคาต่ําตามประกาศนี้ส่วน ๓ เงื่อนไขเพิ่มเติมสําหรับการเสนอขายหลักทรัพย์แก่กรรมการหรือพนักงานเฉพาะรายที่เกินกว่าร้อยละห้าของจํานวนหลักทรัพย์ทั้งหมดที่เสนอขายในแต่ละครั้ง ข้อ ๑๒ ในกรณีที่บริษัทตามข้อ 3(1) หรือ (2) จะเสนอขายหลักทรัพย์ต่อกรรมการหรือพนักงานรายใดเกินกว่าร้อยละห้าของจํานวนหลักทรัพย์ทั้งหมดที่เสนอขายในแต่ละครั้ง หนังสือนัดประชุมและมติที่ประชุมผู้ถือหุ้นต้องมีลักษณะเป็นไปตามเงื่อนไขเพิ่มเติมดังต่อไปนี้ด้วย (1) หนังสือนัดประชุมตามข้อ 8(2) ต้องมีรายละเอียดเพิ่มเติมดังต่อไปนี้ (ก) ผลประโยชน์ที่กรรมการหรือพนักงานแต่ละรายดังกล่าวจะได้รับจากการเสนอขายหลักทรัพย์เมื่อคํานวณเป็นตัวเงิน โดยคํานวณจากผลต่างของราคาเสนอขายและราคาตลาด (ข) ความเห็นของคณะกรรมการบริษัทและคณะกรรมการพิจารณาค่าตอบแทนแสดงถึงเหตุผล ความจําเป็น และประโยชน์ที่บริษัทจะได้รับจากการจัดสรรหลักทรัพย์ให้แก่กรรมการหรือพนักงานแต่ละรายดังกล่าว (ค) ในกรณีเป็นกรรมการ ให้ระบุจํานวนครั้งที่กรรมการแต่ละรายดังกล่าวเข้าประชุมและขาดประชุมในช่วงระยะเวลาหนึ่งปีที่ผ่านมา (ง) จํานวนและลักษณะผลตอบแทนทั้งหมดของปีล่าสุด ที่ได้รับจากบริษัท ในฐานะกรรมการหรือพนักงาน เฉพาะกรณีที่เป็นการเสนอขายหลักทรัพย์ที่ออกใหม่ในราคาต่ํา (2) การจัดสรรจํานวนหลักทรัพย์ที่จะเสนอขายต่อกรรมการหรือพนักงานรายที่จะได้รับหลักทรัพย์เกินกว่าร้อยละห้าของจํานวนหลักทรัพย์ทั้งหมดที่เสนอขาย ต้องผ่านความเห็นชอบจากคณะกรรมการพิจารณาค่าตอบแทนซึ่งต้องประกอบด้วยกรรมการอย่างน้อยสามคน และต้องไม่มีกรรมการที่จะได้รับจัดสรรหลักทรัพย์เกินกว่าร้อยละห้าดังกล่าวเป็นกรรมการในคณะกรรมการพิจารณาค่าตอบแทน (3) มติที่ประชุมผู้ถือหุ้นที่อนุมัติการเสนอขายหลักทรัพย์ ต้องเป็นมติอนุมัติสําหรับกรรมการหรือพนักงานดังกล่าวเป็นรายบุคคล โดยมติอนุมัติสําหรับแต่ละบุคคลต้องมีคะแนนเสียงไม่น้อยกว่าสามในสี่ของจํานวนเสียงทั้งหมดของผู้ถือหุ้นที่มาประชุมและมีสิทธิออกเสียง และต้องไม่มีผู้ถือหุ้นซึ่งถือหุ้นรวมกันเกินกว่าร้อยละห้าของจํานวนเสียงทั้งหมดของผู้ถือหุ้นที่มาประชุมและออกเสียงคัดค้านในมตินั้นส่วน ๔ เงื่อนไขเพิ่มเติมสําหรับกรณีที่กําหนดให้สามารถนําหลักทรัพย์แปลงสภาพที่เคยเสนอขายแล้วมาจัดสรรใหม่ได้ ข้อ ๑๓ ในกรณีที่ที่ประชุมผู้ถือหุ้นมีมติอนุมัติให้บริษัทสามารถนําหลักทรัพย์แปลงสภาพซึ่งกรรมการหรือพนักงานที่ลาออกหรือพ้นจากตําแหน่งได้ส่งมอบให้แก่บริษัทหรือบุคคลใดตามที่บริษัทกําหนด มาจัดสรรให้แก่กรรมการหรือพนักงานรายอื่นต่อไปได้ ให้เป็นดังนี้(1) ในกรณีเป็นการจัดสรรให้แก่พนักงานและไม่มีพนักงานรายใดจะได้รับการจัดสรรหลักทรัพย์รวมแล้วเป็นจํานวนเกินกว่าร้อยละห้าของจํานวนหลักทรัพย์ทั้งหมดที่เสนอขาย ภายหลังการจัดสรรหลักทรัพย์แปลงสภาพ ให้ดําเนินการได้ตามมติดังกล่าว (2) ในกรณีเป็นการจัดสรรให้แก่กรรมการไม่ว่าจํานวนเท่าใด หรือจัดสรรให้แก่พนักงานรายใดอันเป็นผลให้พนักงานรายนั้นจะได้รับจัดสรรหลักทรัพย์รวมแล้วเป็นจํานวนเกินกว่าร้อยละห้าของจํานวนหลักทรัพย์ทั้งหมดที่เสนอขาย ก่อนการจัดสรรหลักทรัพย์แปลงสภาพ บริษัทต้อง เรียกประชุมผู้ถือหุ้นเพื่อขอมติอนุมัติให้บริษัทนําหลักทรัพย์แปลงสภาพมาจัดสรรให้แก่กรรมการหรือพนักงานรายที่จะได้รับการจัดสรร โดยการเรียกประชุม หนังสือนัดประชุม และมติที่ประชุมผู้ถือหุ้นต้องเป็นไปตามหลักเกณฑ์ที่กําหนดไว้ในข้อ 8(1) และ (2)(ค) ข้อ 9 ข้อ 10 ข้อ 12 หรือข้อ 14 แล้วแต่กรณีส่วน ๕ การเรียกประชุม หนังสือนัดประชุม และมติที่ประชุมผู้ถือหุ้นในกรณีเป็นการเสนอขายหลักทรัพย์โดยบริษัทตามข้อ 3(3) ข้อ ๑๔ ในกรณีบริษัทที่ได้รับอนุญาตเป็นบริษัทตามข้อ 3(3) ให้เป็นไปตามเงื่อนไขดังต่อไปนี้(1) กรณีบริษัทที่ได้รับอนุญาตมีสถานะเป็นบริษัทจดทะเบียนด้วย ให้บริษัทที่ได้รับ อนุญาตปฏิบัติตามเงื่อนไขที่กําหนดไว้ในข้อ 8 ข้อ 9 ข้อ 10 ข้อ 12 และข้อ 13 (2) กรณีบริษัทที่ได้รับอนุญาตไม่มีสถานะเป็นบริษัทจดทะเบียน ให้บริษัทที่ได้รับอนุญาตปฏิบัติตามเงื่อนไขดังต่อไปนี้ (ก) ได้รับมติของที่ประชุมผู้ถือหุ้นอนุมัติการเสนอขายหลักทรัพย์ต่อกรรมการหรือพนักงานตามกฎหมายว่าด้วยบริษัทมหาชนจํากัด (ข) ดําเนินการให้บริษัทตามข้อ 3(1) หรือข้อ 3(2) ซึ่งถือหุ้นในบริษัทที่ได้รับอนุญาตเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัท เรียกประชุมผู้ถือหุ้นและมีมติที่ประชุมผู้ถือหุ้นโดยให้บริษัทตามข้อ 3(1) หรือข้อ 3(2) เป็นผู้ปฏิบัติให้เป็นไปเงื่อนไขที่กําหนดไว้ในข้อ 8 ข้อ 9 ข้อ 10 ข้อ 12 และข้อ 13 โดยอนุโลมส่วน ๖ เงื่อนไขเฉพาะสําหรับกรณีการเสนอขายโดยบริษัทตามข้อ 3(4) ข้อ ๑๕ ในกรณีบริษัทที่ได้รับอนุญาตเป็นบริษัทตามข้อ 3(4) บริษัทดังกล่าวได้รับยกเว้นไม่ต้องปฏิบัติตามส่วนที่ 1 ถึงส่วนที่ 5 ของหมวดนี้ ข้อ ๑๖ ให้บริษัทตามข้อ 3(4) ปฏิบัติตามเงื่อนไขดังต่อไปนี้(1) หากจะมีการแจกจ่ายเอกสารเกี่ยวกับหลักทรัพย์ที่จะเสนอขายหรือกําลังเสนอขายบริษัทต้องแจกจ่ายไปให้กับกรรมการและพนักงานเท่านั้น และต้องจัดให้มีข้อความที่ระบุถึงข้อจํากัดการโอนกรณีเป็นการเสนอขายหลักทรัพย์แปลงสภาพเช่นเดียวกับที่ได้จดแจ้งไว้กับสํานักงานตามข้อ 4 และข้อความตาม (2) ในเอกสารดังกล่าวด้วย (2) ภายในระยะเวลาสองปีนับแต่วันที่จดทะเบียนเปลี่ยนแปลงทุนชําระแล้ว ซึ่งต้องไม่มีหุ้นหรือหุ้นที่จัดไว้เพื่อรองรับการใช้สิทธิตามหลักทรัพย์แปลงสภาพที่สามารถเสนอขายได้โดยถือว่าได้รับอนุญาตจากสํานักงานแล้ว คงค้างอยู่ บริษัทต้องไม่ลงลายมือชื่อเพื่อรับรองความถูกต้องของข้อมูลในแบบแสดงรายการข้อมูลและร่างหนังสือชี้ชวนที่ผู้ถือหุ้นของบริษัทยื่นต่อสํานักงานเพื่อเสนอขายหุ้นดังกล่าวต่อประชาชน หรือดําเนินการให้หุ้นนั้นเป็นหลักทรัพย์จดทะเบียนในตลาดหลักทรัพย์ เว้นแต่บริษัทจะได้ยื่นคําขอและได้รับอนุญาตจากสํานักงานให้เสนอขายหุ้นที่ออกใหม่ต่อประชาชนตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่ หรือบริษัทที่ได้รับอนุญาตเป็นบริษัทจดทะเบียน (3) ในกรณีเป็นการเสนอขายหลักทรัพย์แปลงสภาพ บริษัทต้องปฏิบัติตามเงื่อนไขดังต่อไปนี้ด้วย(ก) จัดให้หลักทรัพย์แปลงสภาพที่จะออกและเสนอขายเป็นหลักทรัพย์แปลงสภาพชนิดระบุชื่อผู้ถือ และต้องมีข้อความในหลักทรัพย์ที่แสดงข้อจํากัดการโอน (ข) ในกรณีที่มีบุคคลใดแสดงความประสงค์ต่อบริษัทที่จะลงทะเบียนการโอนหลักทรัพย์แปลงสภาพ ให้บริษัทตรวจสอบความถูกต้องของการโอนหลักทรัพย์แปลงสภาพดังกล่าว หากพบว่าเป็นการโอนที่จะขัดต่อข้อจํากัดการโอนที่ได้จดไว้กับสํานักงาน บริษัทต้องไม่ลงทะเบียนการโอนหลักทรัพย์แปลงสภาพนั้น เว้นแต่เป็นการโอนทางมรดก และในกรณีที่บริษัทจัดให้มีนายทะเบียนหลักทรัพย์แปลงสภาพ บริษัทต้องดําเนินการให้นายทะเบียนหลักทรัพย์แปลงสภาพปฏิบัติตามเงื่อนไขดังกล่าวด้วยส่วน ๗ เงื่อนไขเพิ่มเติมสําหรับกรณีการเสนอขายผ่านผู้รับช่วงซื้อหลักทรัพย์ ข้อ ๑๗ ในกรณีที่บริษัทเสนอขายหลักทรัพย์ต่อกรรมการหรือพนักงานผ่านผู้รับช่วงซื้อหลักทรัพย์ บริษัทต้องไม่ให้ความช่วยเหลือทางการเงินหรือจ่ายค่าตอบแทนใด ๆ ไม่ว่าโดยทางตรงหรือทางอ้อมให้แก่ผู้รับช่วงซื้อหลักทรัพย์นั้น เว้นแต่เป็นกรณีที่ผู้รับช่วงซื้อหลักทรัพย์ดังกล่าวกระทําการในฐานะบริษัทหลักทรัพย์ที่ประกอบธุรกิจหลักทรัพย์ประเภทการจัดจําหน่ายหลักทรัพย์ โดยได้รับค่าธรรมเนียมหรือค่าตอบแทนอันเป็นปกติของการประกอบธุรกิจประเภทนั้น ความช่วยเหลือทางการเงินตามวรรคหนึ่งมิให้หมายความรวมถึง การรับผิดชอบค่าใช้จ่ายเท่าที่จําเป็นและเกิดขึ้นจริง ไม่ว่าทั้งหมดหรือบางส่วน ตามที่สํานักงานประกาศกําหนดส่วน ๘ การยื่นเอกสารหลักฐานพร้อมกับรายงานผลการขาย ข้อ ๑๘ ให้บริษัทที่ได้รับอนุญาตตามประกาศนี้ยื่นเอกสารหลักฐานต่อสํานักงานพร้อมกับรายงานผลการขายหลักทรัพย์ ทั้งนี้ ตามแนวทางที่สํานักงานจัดไว้ในระบบงานอิเล็กทรอนิกส์หมวด ๓ บทเฉพาะกาล ข้อ ๑๙ ในกรณีที่สํานักงานได้รับคําขออนุญาตเสนอขายหลักทรัพย์ที่ออกใหม่ต่อกรรมการหรือพนักงานไว้แล้ว ก่อนวันที่ประกาศนี้มีผลใช้บังคับ ให้การขออนุญาตและการอนุญาตเป็นไปตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 36/2544 เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน ลงวันที่ 19 ตุลาคม พ.ศ. 2544 และประกาศที่เกี่ยวข้องต่อไป เว้นแต่บริษัทที่ยื่นคําขออนุญาตดังกล่าวจะแจ้งเป็นหนังสือต่อสํานักงานแสดงความประสงค์จะปฏิบัติตามประกาศนี้ภายในสามสิบวันนับแต่วันที่ประกาศนี้มีผลใช้บังคับข้อ ๒๐ ให้บริษัทที่เข้าลักษณะตามข้อ 3(1) (2) หรือ (3) ที่ได้รับมติที่ประชุมผู้ถือหุ้นให้เสนอขายหลักทรัพย์ที่ออกใหม่ต่อกรรมการหรือพนักงาน ก่อนวันที่ประกาศนี้มีผลใช้บังคับ แต่ยังมิได้ยื่นคําขออนุญาตต่อสํานักงานเพื่อเสนอขายหลักทรัพย์ที่ออกใหม่ต่อกรรมการหรือพนักงานตามมติที่ประชุมผู้ถือหุ้นดังกล่าว หรือยื่นคําขออนุญาตต่อสํานักงานแล้วแต่แสดงความประสงค์ตามข้อ 19 ที่จะปฏิบัติตามประกาศนี้ ต้องเสนอขายหลักทรัพย์ที่ออกใหม่ให้แล้วเสร็จภายในระยะเวลาดังต่อไปนี้ แล้วแต่เวลาใดจะสิ้นสุดลงภายหลัง (1) 30 มิถุนายน พ.ศ. 2552 หรือ (2) ภายในหนึ่งปีนับแต่วันที่ได้รับมติที่ประชุมผู้ถือหุ้นให้เสนอขายหลักทรัพย์ที่ออกใหม่ต่อกรรมการหรือพนักงาน ทั้งนี้ ในกรณีเป็นบริษัทที่เข้าลักษณะตามข้อ 3(3) ซึ่งไม่มีสถานะเป็นบริษัทจดทะเบียน มติดังกล่าวของบริษัท ให้หมายความถึง มติที่ประชุมผู้ถือหุ้นของบริษัทตามข้อ 3(1) หรือข้อ 3(2) ซึ่งถือหุ้นในบริษัทที่เข้าลักษณะตามข้อ 3(3) ดังกล่าว หากบริษัทตามวรรคหนึ่งได้ดําเนินการเกี่ยวกับการเรียกประชุมผู้ถือหุ้น รายละเอียดของหนังสือนัดประชุม และมติที่ประชุมผู้ถือหุ้น โดยเป็นไปตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 36/2544 เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน ลงวันที่ 19 ตุลาคม พ.ศ. 2544 แล้วก่อนวันที่ประกาศนี้ใช้บังคับ ให้ถือว่าการดําเนินการเกี่ยวกับเรื่องดังกล่าวเป็นไปตามที่ประกาศนี้กําหนดด้วยแล้วข้อ ๒๑ ให้บริษัทที่ได้รับอนุญาตตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 36/2544 เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน ลงวันที่ 19 ตุลาคม พ.ศ. 2544 ยังคงอยู่ภายใต้บังคับของประกาศดังกล่าว และประกาศที่เกี่ยวข้องต่อไปผู้มีอํานาจลงนาม - (นายวิจิตร สุพินิจ)ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - : เหตุผลในการออกประกาศฉบับนี้คือ เพื่อกําหนดหลักเกณฑ์ในการอนุญาตให้เสนอขายหลักทรัพย์ที่ออกใหม่ต่อกรรมการหรือพนักงาน ทั้งนี้ โดยได้ผ่อนคลายให้บริษัทสามารถเสนอขายหลักทรัพย์ต่อบุคคลดังกล่าวได้ โดยถือว่าได้รับอนุญาตจากสํานักงานแล้ว อย่างไรก็ตาม ยังคงมีเงื่อนไขภายหลังการอนุญาตเพื่อเป็นการคุ้มครองผู้ถือหุ้นของบริษัท โดยกําหนดให้บริษัทต้องมีการเปิดเผยข้อมูลอย่างเพียงพอต่อผู้ถือหุ้นและต้องขออนุมัติการเสนอขายหลักทรัพย์ดังกล่าวจากผู้ถือหุ้นของบริษัท จึงจําเป็นต้องออกประกาศนี้